Ο Βιντάλ-Νακέ ειδικεύτηκε στη μελέτη της αρχαίας Ελλάδας αλλά έδειξε ενδιαφέρον (και αναμείχθηκε βαθιά) και με την σύγχρονη ιστορία, ιδιαίτερα με τον πόλεμο της Αλγερίας (1954-1962), κατά την διάρκεια του οποίου αντιτάχθηκε στη χρήση των βασανιστηρίων από τον γαλλικό στρατό, καθώς και με την ιουδαϊκή ιστορία. Έχοντας συμμετάσχει με τον Μισέλ Φουκώ και τον Jean-Marie Domenach στην ίδρυση του "Groupe d'information sur les prisons" (GIP), ενός από τα πρώτα γαλλικά κοινωνικά κινήματα, άσκησε κριτική απέναντι στον αρνητισμό. Ο Βιντάλ-Νακέ, ο οποίος δεν εγκατέλειψε ποτέ το ενδιαφέρον του για την αρχαιότητα, ήταν υποστηρικτής των προσπαθειών για ειρήνη στην Μέση Ανατολή.